ᱫᱩᱨᱡᱚᱱ ᱥᱤᱝ

ᱫᱩᱨᱡᱚᱱ ᱥᱤᱝ ᱫᱚ ᱵᱮᱝᱜᱚᱞ ᱨᱮᱱᱟᱜ ᱪᱩᱣᱟᱲ ᱦᱩᱞ ᱨᱮᱱ ᱢᱤᱫ ᱢᱟᱨᱟᱝ ᱟᱹᱭᱩᱨᱤᱭᱟᱹ ᱛᱟᱦᱮᱸ ᱠᱟᱱᱟᱭ᱾ ᱥᱤᱝ ᱫᱚ ᱵᱮᱝᱜᱚᱞ ᱨᱮᱱᱟᱜ ᱵᱤᱥᱱᱩᱯᱩᱨ ᱦᱚᱱᱚᱛ ᱨᱮᱱᱟᱜ ᱨᱟᱭᱯᱩᱨ ᱨᱮᱱ ᱢᱤᱫ ᱡᱟᱹᱢᱤᱱᱫᱟᱨ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱑᱗᱙᱘-᱙᱙ ᱥᱮᱨᱢᱟ ᱨᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱵᱨᱤᱴᱤᱥ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱱᱤ ᱵᱤᱨᱩᱫᱽ ᱨᱮ ᱪᱩᱣᱟᱲ ᱦᱩᱞ ᱨᱮᱭ ᱟᱹᱭᱩᱨ ᱞᱮᱫᱟ, ᱢᱮᱱᱠᱷᱟᱱ ᱱᱚᱶᱟ ᱫᱚ ᱟᱹᱰᱤ ᱵᱟᱹᱲᱤᱡ ᱞᱮᱠᱟ ᱛᱮ ᱫᱟᱵᱟᱣ ᱦᱩᱭ ᱞᱮᱱᱟ᱾

 ᱦᱩᱞ 
ᱵᱮᱝᱜᱚᱞ ᱨᱮ, ᱡᱚᱝᱜᱚᱞ ᱢᱚᱦᱚᱞ ᱨᱮᱱ ᱵᱷᱩᱢᱤᱡᱽ ᱠᱚᱫᱚ ᱪᱩᱣᱟᱲ ᱠᱚ ᱢᱮᱛᱟ ᱠᱚ ᱛᱟᱦᱮᱸᱫ᱾ ᱩᱱᱠᱩ ᱢᱩᱸᱫᱽ ᱠᱷᱚᱱ ᱛᱤᱱᱟᱹᱜ ᱜᱟᱱ ᱫᱚ ᱡᱟᱹᱢᱤᱱᱫᱟᱨ ᱠᱚ ᱵᱮᱱᱟᱣ ᱞᱮᱱᱟ, ᱟᱨ ᱟᱯᱱᱟᱨ ᱛᱮ ᱠᱚ ᱞᱟᱹᱭᱚᱜ ᱠᱟᱱ ᱛᱟᱦᱮᱸᱫ ᱨᱟᱡᱟ ᱥᱮ ᱥᱚᱨᱫᱟᱨ᱾ ᱠᱚᱢᱯᱟᱱᱤ ᱥᱟᱥᱚᱱ ᱚᱠᱛᱚ ᱨᱮ ᱩᱱᱠᱩᱣᱟᱜ ᱦᱩᱞ ᱠᱚᱫᱚ ᱪᱩᱣᱟᱲ ᱦᱩᱞ ᱠᱚ ᱢᱮᱛᱟᱜᱼᱟ᱾
ᱨᱟᱡᱟ ᱫᱩᱨᱡᱚᱱ ᱥᱤᱝ ᱫᱚ ᱨᱟᱭᱯᱩᱨ ᱨᱮᱱ ᱵᱷᱩᱢᱤᱡᱽ ᱡᱟᱹᱢᱤᱱᱫᱟᱨ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱠᱷᱚᱱ ᱩᱱᱤ ᱫᱚ ᱵᱨᱤᱴᱤᱥ ᱠᱚ ᱞᱟᱜᱟ ᱞᱮᱫᱮᱭᱟ᱾ ᱟᱡᱟᱜ ᱨᱟᱭᱯᱩᱨ ᱮᱥᱴᱮᱴ ᱨᱩᱣᱟᱹᱲ ᱧᱟᱢ ᱞᱟᱹᱜᱤᱫ, ᱫᱩᱨᱡᱚᱱ ᱥᱤᱝ ᱫᱚ ᱫᱷᱚᱞᱵᱷᱩᱢ ᱨᱮᱱ ᱡᱟᱹᱢᱤᱱᱫᱟᱨ ᱨᱟᱡᱟ ᱡᱚᱜᱚᱱᱱᱟᱛᱷ ᱥᱤᱝ ᱦᱚᱛᱮᱛᱮ ᱮᱦᱚᱵ ᱞᱮᱱ ᱪᱩᱣᱟᱲ ᱦᱩᱞ ᱨᱮᱭ ᱥᱮᱞᱮᱫ ᱞᱮᱱᱟ ᱟᱨ ᱟᱡ ᱨᱮᱱ ᱟᱢᱫᱟᱡᱽ ᱑᱕,᱐᱐᱐ ᱜᱟᱛᱮ ᱠᱚ ᱥᱟᱶ ᱵᱨᱤᱴᱤᱥ ᱠᱚ ᱪᱮᱛᱟᱱ ᱨᱮᱭ ᱦᱟᱢᱞᱟ ᱞᱮᱫᱟ ᱟᱨ ᱨᱟᱭᱯᱩᱨ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱡᱟᱭᱜᱟ ᱠᱚᱨᱮ ᱟᱹᱰᱤ ᱜᱮ ᱜᱩᱞᱢᱟᱞ ᱮ ᱥᱤᱨᱡᱟᱹᱣ ᱞᱮᱫᱟ᱾ ᱩᱱᱤ ᱫᱚ ᱢᱮᱫᱤᱱᱤᱯᱩᱨ, ᱫᱷᱚᱞᱵᱷᱩᱢ, ᱵᱟᱸᱠᱩᱲᱟ ᱨᱮᱱ ᱮᱴᱟᱜ ᱞᱟᱜᱟ ᱟᱠᱟᱱ ᱵᱷᱩᱢᱤᱡᱽ ᱡᱟᱹᱢᱤᱱᱫᱟᱨ, ᱨᱟᱡᱟ ᱟᱨ ᱵᱟᱜᱽᱨᱤ ᱟᱹᱭᱩᱨᱤᱭᱟᱹ ᱠᱚᱣᱟᱜ ᱜᱚᱲᱚ ᱦᱚᱸᱭ ᱧᱟᱢ ᱞᱮᱫᱟ, ᱡᱟᱦᱟᱸᱭ ᱠᱚ ᱢᱩᱸᱫᱽ ᱨᱮ ᱢᱳᱦᱚᱱ ᱥᱤᱝ, ᱞᱟᱞ ᱥᱤᱝ, ᱜᱳᱵᱚᱨᱫᱷᱚᱱ ᱮᱢᱟᱱ ᱠᱚ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱓᱐ ᱜᱚᱴᱟᱝ ᱟᱹᱛᱩ ᱨᱮ ᱟᱡᱟᱜ ᱥᱟᱥᱚᱱ ᱮ ᱛᱷᱟᱯᱚᱱ ᱞᱮᱫᱟ ᱟᱨ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱱᱤᱭᱟᱜ ᱰᱷᱮᱨᱟ ᱠᱚᱨᱮᱭ ᱦᱟᱢᱞᱟ ᱞᱮᱫᱟ᱾ ᱪᱩᱣᱟᱲ (ᱵᱷᱩᱢᱤᱡᱽ) ᱠᱚᱫᱚ ᱱᱚᱣᱟ ᱦᱩᱞ ᱨᱟᱭᱯᱩᱨ, ᱵᱟᱸᱠᱩᱲᱟ, ᱯᱷᱩᱞᱠᱩᱥᱢᱟ, ᱵᱷᱟᱞᱟᱭᱰᱤᱦᱟ, ᱥᱭᱟᱢᱥᱩᱱᱫᱚᱨᱯᱩᱨ ᱟᱨ ᱥᱤᱢᱞᱟᱯᱟᱞ ᱠᱚᱛᱮ ᱠᱚ ᱯᱟᱥᱱᱟᱣ ᱞᱮᱫᱟ᱾

 ᱥᱟᱹᱠᱷᱭᱟᱹᱛ 

 ᱵᱟᱹᱲᱛᱤ ᱯᱟᱲᱦᱟᱣ ᱞᱟᱹᱜᱤᱫ 

ᱛᱷᱚᱠ:ᱵᱮᱝᱜᱚᱞ ᱯᱨᱮᱥᱤᱰᱮᱱᱥᱤ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱱᱟᱜᱟᱢ
ᱛᱷᱚᱠ:ᱟᱹᱫᱤᱵᱟᱹᱥᱤ ᱟᱹᱭᱩᱨᱤᱭᱟᱹ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱦᱩᱞᱜᱟᱹᱨᱤᱭᱟᱹ ᱠᱚ
ᱛᱷᱚᱠ:ᱟᱹᱫᱤᱵᱟᱹᱥᱤ
ᱛᱷᱚᱠ:ᱵᱷᱩᱢᱤᱡᱽ ᱦᱚᱲ
ᱛᱷᱚᱠ:ᱵᱮᱝᱜᱚᱞ ᱨᱮᱱ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱱᱟᱜᱟᱢ